# NTNU S-sak 61/13

**Norges teknisk-naturvitenskapelige**

**universitet**

2.10.2013

 Saksansvarlig: Ida Munkeby
 Saksbehandler: Per Kjøl (Rettelse satt inn i pkt 1)

Arkiv: 2005/15442 BKR/ 4.11.2013

**N O T A T**

Til: Styret

Fra: Rektor

# Om: Revidert styringsreglement for NTNU

**Tilråding**

Styret vedtar forslag til revidert styringsreglement datert 05.11.2013.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bakgrunn:**

I sak 15/13 vedtok styret en ny ordning for medbestemmelse og medvirkning ved NTNUs institutter. Vedtaket har konsekvenser for eksisterende styringsreglement.

Den nye revisjonen er først og fremst en innarbeidelse av hovedpunktene i vedtak 15/13 i styringsreglementets opprinnelige struktur. Likeledes er det tatt hensyn til at instituttleder nå er tilsatt På følgende punkter foreslås substansielle endring.

1. Dagens reglement sier at «Fakultetsdirektøren leder normalt den samlede fakultetsadministrasjonen. Fakultetsdirektøren rapporterer til dekanen. Dekanus kan vedta andre ordninger». Over tid har flere fakultet innført andre ordninger der for eksempel seksjonsledere rapporterer direkte til dekanus. Ordningen med fakultetsdirektør kan derfor ikke omtales som normalordning lenger. Dette punktet foreslås derfor endret til:

«Fakultetsstyret \*)gis fullmakt til å organisere fakultetets ledelse og administrative virksomhet. Dette skjer i henhold til Hovedavtalens bestemmelser om medvirkning.» Se pkt. 2.2.6 i forslaget til revidert reglement.

1. Dagens styringsreglement fastslår at der instituttleder tilsettes, skal tilsetting foretas av fakultetenes ansettelsesutvalg, dvs. av organet som tilsetter vitenskapelig personale. Dekanene tilsettes av styret, og analogt til dette mener rektor at fakultetsstyrene bør ha denne oppgaven i fremtiden, se pkt. 2.3.7 i forslaget.
2. Det har vist seg vanskelig å fire eksterne vararepresentanter. I tillegg vil innkalling av vararepresentant 3 eller 4 være så tett opp mot møtet at de har liten anledning til å sette inn i sakene. Det foreslås derfor at det skal oppnevnes minst 2.
3. Så langt har fakultetene foreslått bare det antall eksterne medlemmer som det skal være i sine styrer. Rektor ønsker å kunne ha valgmuligheter og foreslår derfor at fakultetene nominerer minst 8 kandidater der det ikke skilles mellom forslag på representanter og vararepresentanter.

\*) Skal være “Dekanen” (BKR/4.11.2013)

Vedlegg:

[Forslag til revidert styringsreglement for NTNU](61.13%20Revidert%20styringsreglement%20vedl.pdf)